b'\n_START_ARTICLE_\nHymy Lahtinen\n_START_PARAGRAPH_\nHymy Ulpu Lahtinen (o.s. Jokinen, 13. lokakuuta 1930 Urjala \xe2\x80\x93 22. lokakuuta 2017 Tampere) oli lehtikeisari Urpo Lahtisen ensimm\xc3\xa4inen vaimo. Urpo ja Hymy Lahtisella on poika Jeppe Lahtinen, joka syntyi 1963. _NEWLINE_Kauppiasperheen tyt\xc3\xa4r Hymy Jokinen k\xc3\xa4vi keskikoulun Vihdiss\xc3\xa4. Kes\xc3\xa4ll\xc3\xa4 1951 h\xc3\xa4n tapasi Urpo Lahtisen er\xc3\xa4iss\xc3\xa4 iltamissa Karhulassa ja he avioituivat viel\xc3\xa4 saman vuoden lopulla. Lahtiset muuttivat Tampereelle Urpon saatua toimittajan paikan Kansan Lehdest\xc3\xa4 vuonna 1955.  _NEWLINE_Lahtiset perustivat vuonna 1959 tunnetuimman julkaisunsa Hymy-lehden, joka sai nimens\xc3\xa4 Hymy Lahtiselta. He perustivat my\xc3\xb6s Suomen ensimm\xc3\xa4isen kaupunkilehden Tamperelaisen. Muita Lehtimiehet-yhti\xc3\xb6n julkaisemia lehti\xc3\xa4 olivat muun muassa Alibi, Nykyposti, Suosikki, Tekniikan Maailma ja Vauhdin Maailma sek\xc3\xa4 lastenlehdet Maailman vahvin Nalle ja Pellefantti. Lahtiset erosivat 1990-luvun alussa. Hymy Lahtisen oma suosikkitoimittaja Lehtimiehet Oy:ss\xc3\xa4 oli Suomen kohutuimpiin journalisteihin aikanaan kuulunut Veikko Ennala. Marraskuussa 1988 Lehtimiehet Oy myytiin Yhtyneet Kuvalehdet Oy:lle 100 miljoonalla markalla._NEWLINE_Hymy ja Urpo Lahtinen muuttivat asumuseroon vuonna 1972 ja avioero astyi voimaan 1991. Lehtimiehet Oy:n myynnin ja avioeron j\xc3\xa4lkeen Hymy Lahtiselle ja h\xc3\xa4nen pojalleen Jeppe Lahtiselle j\xc3\xa4i mittava kiinteist\xc3\xb6omaisuus.'